Мәскеу терроризмге қарсы шектеулерді алып тастауда
"Мәскеу терроризмге қарсы шектеулерді алып тастауда" | "https://abai.kz/post/170394"
TITLE: Мәскеу терроризмге қарсы шектеулерді алып тастауда
URL: https://abai.kz/post/170394
META: "Мәскеу терроризмге қарсы шектеулерді алып тастауда" | "https://abai.kz/post/170394"
DATE: 26.06.2023
AUTHOR(s): Abai.kz
TOTAL WORDS: 228
TEXT: Бұл туралы қала мэрі Сергей Собянин мәлім етті, деп хабарлайды Ulysmedia.kz . «Біз терроризмге қарсы операция режимін енгізуге байланысты барлық шектеулерді алып жатырмыз. Оқушыларға мектеп бітіру кеші 1 шілдеде өтеді. Мәскеуліктерге сабыр, түсіністік үшін тағы да алғыс айтамын», - деді Собянин. Еске салайық, 24 маусымға қараған түні “Вагнер” ЖӘК басшысы Евгений Пригожин Ресей қорғаныс министрлігін соққы берді деп айыптап, қарулы қақтығыс басталғанын мәлімдеген. Ол науқанның мақсатын «Ресей Қорғаныс министрлігінің басшылығын жауапқа тарту» деп атады. ЖӘК басшысы «Президенттік билік, үкімет, Ішкі істер министрлігі және басқа да құрылымдар Қазақстандағы жұмысты жалғастырады» деп сендірді. Путин Пригожинді «сатқындық жасады» деп айыптап, бүлікті басуға бұйрық бергенін мәлімдеді. Путиннің мәлімдемесіне берген жауабында «Вагнер» Ресейде жаңа жуырда жаңа президент болатынын айтты. Көп ұзамай Ресейлік ФСБ «Вагнер» ЖӘК басшысы Евгений Пригожинге қатысты қылмыстық іс қозғады. Қазақстан Республикасының Ресей Федерациясындағы Елшілігі әскери-саяси жағдайдың шиеленісуіне байланысты Қазақстан азаматтарына үндеу жолдады. Қазақстандықтардан жақын арада Украинамен шекаралас Ресей территорияларына бармауды сұрады. Алайда Пригожин райынан тез қайтты. Оны қарулы қақтығысты тоқтатуға үгіттеген – Беларусь президенті Александр Лукашенко. Бұл туралы РФ президентінің баспасөз хатшысы Дмитрий Песков мәлімдеді. Ол Пригожинге қарсы қылмыстық іс тоқтатылатынын, оның Беларуське кететінін жеткізді. 25 маусымға қараған түні «Вагнер» жауынгерлері Дондағы Ростовтағы Оңтүстік әскери округінің штаб-пәтері маңындағы аумақты тастап кеткені мәлім болды. Евгений Пригожин Ресейдің ресми әскери басшылығын оның тылына соққы берді деп айыптап, Мәскеуге жалдамалы әскерлерін алып бара жатқанын айтқаннан кейін, лаңкестікке қарсы операция режимі енгізілген болатын. Abai.kz
